text: mellem dem, med henblik på at minimere de negative virkninger for samhandelen, ogb) samarbejder om udarbejdelsen af internationale standarder, retningslinjer og henstillinger.Artikel 5.7Importkrav1. En parts generelle importkrav gælder på hele den anden parts territorium.2. Den eksporterende part eller dele heraf kan pålægges yderligere specifikke importkrav på grundlag af en afgørelse truffet af den importerende part vedrørende dyrs eller planters sundhedsstatus i den eksporterende part eller dele heraf i overensstemmelse med SPS-aftalen, Codex Alimentarius-Kommissionen, Verdensorganisationen for Dyresundhed (i det følgende benævnt "OIE") og retningslinjer og standarder i den internationale plantebeskyttelseskonvention (i det følgende benævnt "IPPC").Artikel 5.8Foranstaltninger vedrørende dyrs og planters sundhed1. Parterne anerkender begreberne parasit- eller sygdomsfrie områder og områder med en lav forekomst af parasitter eller sygdomme i overensstemmelse med SPS-aftalen samt OIE- og IPPC-standarder og indfører en passende procedure til bestemmelse af sådanne områder under hensyntagen til alle relevante internationale standarder, retningslinjer eller henstillinger.2. Ved bestemmelsen af sådanne områder inddrager parterne faktorer såsom geografisk beliggenhed, økosystemer, epidemiologisk tilsyn og sundheds- eller plantesundhedskontrollens effektivitet i de pågældende områder.3. Parterne etablerer et tæt samarbejde om bestemmelsen af parasit- eller sygdomsfrie områder og områder med lav forekomst af parasitter eller sygdomme med det formål at opbygge tillid til de procedurer, de hver især anvender til bestemmelse af sådanne områder. Parterne bestræber sig på at afslutte dette tillidsopbyggende arbejde senest to år efter denne aftales ikrafttrædelse. En vellykket afslutning af det tillidsopbyggende samarbejde skal bekræftes af Udvalget for Sundheds- og Plantesundhedsforanstaltninger, jf. artikel 5.10.4. Ved bestemmelsen af sådanne områder baserer den importerende part i princippet sin bestemmelse af dyrs eller planters sundhedsstatus i den eksporterende part eller dele heraf på oplysninger afgivet af den eksporterende part i overensstemmelse med SPS-aftalen samt OIE- og IPPC-standarder og tager hensyn til den eksporterende parts bestemmelse heraf. Hvis en part i den forbindelse ikke accepterer den anden parts afgørelse, angiver den årsagerne hertil og skal være parat til at indgå i konsultationer.5. Den eksporterende part tilvejebringer de nødvendige beviser til over for den importerende part objektivt at godtgøre, at de pågældende områder er og sandsynligvis forbliver henholdsvis parasit- eller sygdomsfrie områder eller områder med lav forekomst af parasitter eller sygdomme. Med henblik herpå gives den importerende part efter anmodning rimelig adgang til at gennemføre inspektion, prøvning og andre relevante procedurer.Artikel 5.9Samarbejde om dyrevelfærdParterne:a) udveksler oplysninger, ekspertviden og erfaringer på dyrevelfærdsområdet og vedtager en arbejdsplan herfor, ogb) samarbejder om udarbejdelsen af dyrevelfærdsstandarder i internationale fora, navnlig hvad angår bedøvelse og slagtning af dyr.Artikel 5.10Udvalget for Sundheds- og Plantesundhedsforanstaltninger1. Udvalget for Sundheds- og Plantesundhedsforanstaltninger, der nedsættes ved artikel 15.2, stk. 1 (Specialiserede udvalg), kan:a) udarbejde de nødvendige procedurer eller ordninger for gennemførelsen af dette kapitelb) overvåge de fremskridt, der gøres med gennemførelsen af dette kapitelc) bekræfte den vellykkede afslutning af det tillidsopbyggende arbejde, jf. artikel 5.8, stk. 3d) udarbejde procedurer for godkendelse af virksomheder, der producerer animalske produkter, og i givet fald af virksomheder, der producerer vegetabilske produkter, oge) udgøre et forum for drøftelse af problemer, der opstår i forbindelse med anvendelsen af visse sundheds- eller plantesundhedsforanstaltninger, med henblik


text: på at finde en gensidigt acceptabel løsning. I den forbindelse indkaldes udvalget efter anmodning fra en af parterne til hastemøde med henblik på konsultationer.2. Udvalget består af repræsentanter for parterne og træder sammen en gang om året på en efter fælles overenskomst fastsat dato. Mødestedet fastsættes også efter fælles overenskomst. Dagsordenen fastlægges forud for møderne. Formandskabet går på skift mellem parterne.Artikel 5.11TvistbilæggelseIngen af parterne må gøre brug af kapitel fjorten (Tvistbilæggelse) i spørgsmål, der opstår i forbindelse med dette kapitel.KAPITEL SEKSTOLD OG HANDELSLETTELSERArtikel 6.1Mål og principperFor at lette handelen og fremme toldsamarbejdet bilateralt og multilateralt er parterne er enige om at samarbejde og at indføre og anvende deres krav og procedurer i forbindelse med import, eksport og transit af varer på grundlag af følgende mål og principper:a) krav og procedurer i forbindelse med import, eksport og transit af varer skal være effektive og forholdsmæssige; for at sikre dette:i) indfører og opretholder parterne hurtige toldprocedurer, samtidig med at de opretholder passende toldkontrol- og udvælgelsesprocedurerii) må krav og procedurer i forbindelse med import, eksport og transit ikke være mere administrativt belastende eller handelsbegrænsende end nødvendigt for at opfylde legitime måliii) sørger parterne for fortoldning af varer på grundlag af dokumentation begrænset til et minimum og stiller elektroniske systemer til rådighed for brugerneiv) bruger parterne informationsteknologi, der fremskynder procedurerne for frigivelse af varerv) sikrer parterne, at deres toldmyndigheder og myndigheder involveret i grænsekontrol, herunder spørgsmål vedrørende import, eksport og transit, samarbejder og koordinerer deres virksomhed, ogvi) sørger parterne for, at anvendelsen af toldklarerere er frivilligb) krav og procedurer i forbindelse med import, eksport og transit skal baseres på internationale instrumenter og standarder på handels- og toldområdet, som parterne har accepteret:i) der lægges internationale instrumenter og standarder på handels- og toldområdet til grund for krav og procedurer i forbindelse med import, eksport og transit, hvis der findes sådanne instrumenter og standarder, undtagen når de ville være et ineffektivt eller uegnet middel til at opfylde de forfulgte legitime mål, ogii) der anvendes gradvist datakrav og -processer i overensstemmelse med WCO's Customs Data Model (World Customs Organization – Verdenstoldorganisationen, i det følgende benævnt "WCO") og hertil knyttede henstillinger og retningslinjer fra WCOc) krav og procedurer skal være gennemsigtige og forudsigelige for importører, eksportører og andre berørte parterd) parterne rådfører sig rettidigt med repræsentanter for de erhvervsdrivende og andre berørte parter, bl.a. om vigtige nye eller ændrede krav og procedurer, inden de vedtagese) der anvendes risikostyringsprincipper eller -procedurer for at koncentrere indsatsen med henblik på efterlevelse om de transaktioner, der kræver størst opmærksomhedf) parterne samarbejder og udveksler oplysninger med henblik på at fremme anvendelsen og efterlevelsen af de foranstaltninger for handelslettelser, der er fastlagt i denne aftale, ogg) foranstaltningerne med henblik på at lette handelen er ikke til hinder for opfyldelsen af legitime politikmål såsom beskyttelse af national sikkerhed samt sundheds- og miljøbeskyttelse.Artikel 6.2Frigivelse af varer1. Parterne indfører og anvender forenklede og effektive krav og procedurer for told og handel mv. for at lette deres samhandel.2. I medfør af stk. 1 sikrer parterne, at deres toldmyndigheder, grænsemyndigheder

type: contracts

jurisdiction: EU


text: eller andre kompetente myndigheder anvender krav og procedurer, der:a) gør det muligt at frigive varer inden for et tidsrum, som ikke overstiger det, der er nødvendigt til at sikre efterlevelse af deres lovgivning og formaliteter vedrørende told og handel mv. Parterne bestræber sig på at nedsætte frigivelsestidenb) muliggør elektronisk forhåndsindgivelse og færdigbehandling af oplysninger inden varernes fysiske ankomst, "behandling før ankomst", med henblik på frigivelse af varerne straks efter ankomstenc) giver importører mulighed for at få frigivet varer, inden og uden at det foregriber deres toldmyndigheders endelige afgørelse vedrørende den told og de skatter og gebyrer, der skal betales [3], ogd) gør det muligt at få frigivet varer til fri omsætning på ankomststedet, uden at de først skal overføres midlertidigt til oplag e.l.Artikel 6.3Forenklet toldprocedureParterne bestræber sig på - for erhvervsdrivende, der opfylder bestemte, af den enkelte part fastsatte kriterier — at anvende forenklede import- og eksportprocedurer, som navnlig muliggør hurtigere frigivelse og fortoldning af varer, herunder elektronisk forhåndsindgivelse og behandling af oplysninger inden sendingernes fysiske ankomst, et lavere antal fysiske inspektioner og lettelse af handelen gennem f.eks. forenklede angivelser ledsaget af dokumentation begrænset til et minimum.Artikel 6.4RisikostyringParterne anvender — om muligt elektroniske — risikostyringssystemer til risikoanalyse og risikobaseret målretning af indsatsen, som sætter deres toldmyndigheder i stand til at koncentrere deres inspektionsvirksomhed om højrisikovarer og forenkler fortoldningen og videreforsendelsen af lavrisikovarer. Parterne trækker i forbindelse med deres risikostyringsprocedurer på den reviderede internationale konvention om forenkling og harmonisering af toldprocedurerne fra 1999 (i det følgende benævnt "Kyotokonventionen") og WCO's Risk Management Guidelines (retningslinjer for risikostyring).Artikel 6.5Gennemsigtighed1. Parterne sikrer, at deres love, forskrifter og generelle administrative procedurer og krav vedrørende told og handel mv., herunder gebyrer og afgifter, er nemt tilgængelige for alle berørte parter via et officielt udpeget medie, om muligt et offentligt websted.2. Parterne udpeger og opretholder et eller flere informationskontorer, som kan besvare forespørgsler fra berørte personer om told og andre handelsrelaterede anliggender.3. Parterne rådfører sig med og stiller oplysninger til rådighed for repræsentanter for de erhvervsdrivende og andre berørte parter. Det drejer sig her om vigtige nye eller ændrede krav og procedurer, som der skal kunne fremsættes bemærkninger til, inden de vedtages.Artikel 6.6Forhåndsbesked1. Parterne afgiver gennem deres toldmyndigheder efter skriftlig anmodning fra erhvervsdrivende skriftlig forhåndsbesked om tarifering, oprindelse eller lignende spørgsmål, som de måtte finde relevante, forud for importen af en vare til deres territorium i overensstemmelse med deres love og forskrifter.2. Med forbehold af eventuelle bestemmelser om fortrolighed i en parts love og forskrifter, offentliggør parterne, f.eks. på internettet, deres forhåndsbeskeder om tarifering og lignende spørgsmål, som de måtte finde relevante.3. For at lette samhandelen meddeler parterne som led i deres bilaterale dialog regelmæssigt, hvilke ændringer der er sket i deres respektive lovgivning på de i stk. 1 og 2 omhandlede områder.Artikel 6.7Klageprocedurer1. Parterne sikrer, at de personer, der berøres af deres afgørelser vedrørende toldspørgsmål og andre krav og procedurer i forbindelse med import, eksport og transit, har mulighed for at få de pågældende afgørelser taget op til prøvelse eller for at indgive klage. En part


text: kan kræve, at en klage først behandles af samme myndighed, tilsynsmyndigheden herfor eller en retslig myndighed, inden den prøves ved en højere, uafhængig instans, der kan være en retslig myndighed eller en forvaltningsdomstol.2. Producenten eller eksportøren kan efter anmodning fra prøvelsesmyndigheden afgive oplysninger direkte til den part, der foretager den administrative prøvelse. Den eksportør eller producent, der afgiver oplysningerne, kan anmode den part, der foretager den administrative prøvelse, om at behandle de pågældende oplysninger som fortrolige i overensstemmelse med dens love og forskrifter.Artikel 6.8Fortrolighed1. Alle oplysninger, som personer eller myndigheder i den ene part afgiver til myndighederne i den anden part i medfør af bestemmelserne i dette kapitel, også i henhold til artikel 6.7, behandles som fortrolige eller til tjenestebrug, afhængigt af parternes respektive love og forskrifter. Oplysningerne er omfattet af tavshedspligt og beskyttes af de relevante love og forskrifter i den part, som modtager dem.2. Der må kun udveksles personoplysninger, hvis den part, der modtager dem, forpligter sig til at beskytte sådanne oplysninger på mindst samme måde som den, der gælder i det særlige tilfælde hos den part, der leverer dem. Den person, der afgiver oplysningerne, må ikke fastsætte krav, som er mere bebyrdende end dem, der gælder i personens egen jurisdiktion.3. De i stk. 1 omhandlede oplysninger må ikke anvendes af myndighederne i den modtagende part til andre formål end de oprindeligt tiltænkte uden udtrykkelig tilladelse fra den person eller myndighed, der har afgivet dem.4. De i stk. 1 omhandlede oplysninger må ikke offentliggøres eller på anden måde videregives uden udtrykkelig tilladelse fra den person eller myndighed, der har afgivet dem, undtagen hvis der foreligger en forpligtelse eller en bemyndigelse hertil i forbindelse med en retssag i henhold til den modtagende parts love og forskrifter. Den person eller myndighed, der har afgivet oplysningerne, underrettes om en sådan videregivelse, om muligt på forhånd.5. Når en myndighed i en af parterne anmoder om oplysninger i medfør af bestemmelserne i dette kapitel, underretter den de anmodede personer om en eventuel mulighed for videregivelse i forbindelse med en retssag.6. Den anmodende part træffer i givet fald alle disponible foranstaltninger efter de i denne part gældende love og forskrifter for at holde oplysninger fortrolige og beskytte personoplysninger i tilfælde af henvendelser fra tredjemand eller andre myndigheder om videregivelse af de pågældende oplysninger, medmindre andet er aftalt med den person, der har afgivet oplysningerne.Artikel 6.9Gebyrer og afgifterFor gebyrer og afgifter af enhver art (bortset fra den told og de afgifter mv., der i henhold til artikel 2.3 (Told) er udelukket fra definitionen af told), som pålægges ved import eller eksport, gælder følgende:a) der pålægges kun gebyrer og afgifter for tjenesteydelser, som udføres i forbindelse med den pågældende import eller eksport, eller for formaliteter, der skal opfyldes for at kunne foretage en sådan import eller eksportb) gebyrer og afgifter må ikke overstige de anslåede omkostninger til de ydede tjenesterc) gebyrer og afgifter må ikke beregnes på et ad valorem-grundlagd) der opkræves ikke gebyrer og afgifter for konsulære tjenestere) oplysninger om gebyrer og afgifter offentliggøres via


text: et officielt udpeget medie, om muligt et offentligt websted. Det skal af oplysningerne fremgå, hvorfor den ydede tjeneste pålægges et gebyr eller en afgift, hvilken myndighed der er ansvarlig herfor, hvilke gebyrer og afgifter der vil blive opkrævet, og hvornår og hvordan de skal betales, ogf) der pålægges ikke nye eller ændrede gebyrer og afgifter, inden der er offentliggjort oplysninger i henhold til litra e), og disse er gjort nemt tilgængelige.Artikel 6.10Inspektion før afsendelseIngen af parterne kræver inspektion før afsendelse eller lignende undersøgelser.Artikel 6.11Efterfølgende revisionParterne giver erhvervsdrivende mulighed for at få foretaget en effektiv efterfølgende revision. Ved den efterfølgende revision må der ikke stilles uberettigede krav eller lægges unødige byrder på de erhvervsdrivende.Artikel 6.12ToldværdiansættelseToldværdiansættelsesaftalen, bortset fra de forbehold og valgmuligheder, der er indeholdt i dens artikel 20 og bilag III, stk. 2-4, er indarbejdet i og gjort til den del af denne aftale med de fornødne ændringer.Artikel 6.13Toldsamarbejde1. Parterne styrker deres samarbejde om told og toldrelaterede spørgsmål.2. Parterne forpligter sig til at udvikle handelsfremmende tiltag på toldområdet, idet de tager hensyn til det arbejde, der i den forbindelse er udført af internationale organisationer. Dette kan også omfatte prøvning af nye toldprocedurer.3. Parterne bekræfter deres vilje til at lette lovlige varebevægelser og udveksler ekspertviden om foranstaltninger til forbedring af toldteknikker og -procedurer samt om edb-systemer i overensstemmelse med denne aftale.4. Parterne forpligter sig til:a) at tilstræbe en harmonisering i overensstemmelse med internationale standarder af den dokumentation og de data, der anvendes i samhandelen, med henblik på at lette handelsstrømmene for så vidt angår toldrelaterede spørgsmål i forbindelse med import, eksport og transit af varerb) at intensivere samarbejdet mellem deres toldlaboratorier og videnskabelige tjenester og arbejde hen imod en harmonisering af toldlaboratoriernes metoderc) at udveksle toldpersonaled) i fællesskab at tilrettelægge programmer for uddannelse i toldrelaterede emner for embedsmænd, der beskæftiger sig direkte med toldprocedurere) at udvikle effektive mekanismer for kommunikation med erhvervslivetf) i det omfang, det er praktisk muligt, at bistå hinanden med tarifering, værdiansættelse og oprindelsesbestemmelse med henblik på præferencetoldbehandling af importerede varerg) at fremme en beslutsom og effektiv håndhævelse af intellektuelle ejendomsrettigheder fra toldmyndighedernes side i forbindelse med import, eksport, reeksport, transit, omladning og andre toldprocedurer og specielt for så vidt angår varemærkeforfalskede varer, ogh) samtidig med lettelser af handelen at øge sikkerheden for skibscontainere og for andre forsendelser fra hele verden, som importeres til, omlades i eller passerer igennem parterne. Parterne er enige om, at målene for det styrkede og udvidede samarbejde omfatter, men ikke er begrænset til:i) samarbejde om en styrkelse af de toldrelaterede aspekter af sikringen af den internationale samhandels logistikkæde, ogii) koordinering i det omfang, det er praktisk muligt, af standpunkter i alle multilaterale fora, hvor det er på sin plads at rejse og drøfte spørgsmål om containersikkerhed.5. Parterne erkender, at samarbejde på det tekniske plan er afgørende for at lette overholdelsen af forpligtelserne i denne aftale og opnå en høj grad af handelslettelser. Parterne er enige om via deres toldmyndigheder at udarbejde et program for teknisk samarbejde, i forbindelse med hvilket de i fællesskab lægger


text: sig fast på omfanget af, tidspunkterne for og omkostningerne ved samarbejdsforanstaltninger på toldområdet og hertil relaterede områder.6. Parterne undersøger via deres respektive toldmyndigheder og andre grænsemyndigheder relevante internationale initiativer vedrørende handelslettelser, herunder bl.a. relevant arbejde i WTO og WCO, for at afdække områder, hvor yderligere fælles tiltag kunne lette handelen mellem parterne og fremme fælles multilaterale mål. Parterne samarbejder for så vidt muligt at indtage fælles standpunkter på toldområdet og vedrørende handelslettelser i internationale organisationer, navnlig i WTO og WCO.7. Parterne bistår hinanden med gennemførelsen og håndhævelsen af dette kapitel, protokollen om definitionen af begrebet "produkter med oprindelsesstatus" og metoder for administrativt samarbejde og deres respektive love og forskrifter på toldområdet.Artikel 6.14Gensidig administrativ bistand i toldspørgsmål1. Parterne yder hinanden administrativ bistand i toldspørgsmål, jf. protokollen om gensidig administrativ bistand i toldspørgsmål.2. Ingen af parterne må gøre brug af dennes aftales kapitel fjorten (Tvistbilæggelse) i spørgsmål, der er omfattet af artikel 9.1 i protokollen om gensidig administrativ bistand i toldspørgsmål.Artikel 6.15Toldkontaktpunkter1. Parterne udveksler lister over kontaktpunkter udpeget til behandling af spørgsmål, der opstår i forbindelse med dette kapitel og protokollen om definitionen af begrebet "produkter med oprindelsesstatus" og metoder for administrativt samarbejde.2. Kontaktpunkterne bestræber sig på at løse operationelle problemer vedrørende dette kapitel gennem konsultationer. Hvis et problem ikke kan løses gennem kontaktpunkterne, forelægges sagen for det toldudvalg, der er omhandlet i dette kapitel.Artikel 6.16Toldudvalget1. Toldudvalget, der nedsættes ved artikel 15.2, stk. 1, (specialiserede udvalg), sikrer, at dette kapitel, protokollen om definitionen af begrebet "produkter med oprindelsesstatus" og metoder for administrativt samarbejde og protokollen om gensidig administrativ bistand i toldspørgsmål fungerer efter hensigten, og undersøger alle spørgsmål, der opstår i forbindelse med anvendelsen heraf. På de områder, der er omfattet af denne aftale, rapporterer udvalget til Handelsudvalget, der nedsættes ved artikel 15.1, stk. 1 (Handelsudvalget).2. Toldudvalget består af repræsentanter for toldmyndighederne og andre kompetente myndigheder i parterne med ansvar for told og handelslettelser samt for forvaltning af protokollen om definitionen af begrebet "produkter med oprindelsesstatus" og metoder for administrativt samarbejde og protokollen om gensidig administrativ bistand i toldspørgsmål.3. Toldudvalget vedtager selv sin forretningsorden og træder sammen en gang om året, idet møderne finder sted i skiftevis den ene og den anden part.4. Toldudvalget træder sammen efter anmodning fra en af parterne for at drøfte og forsøge at løse tvister, der måtte opstå mellem parterne om spørgsmål, som er omfattet af dette kapitel, protokollen om definitionen af begrebet "produkter med oprindelsesstatus" og metoder for administrativt samarbejde og protokollen om gensidig administrativ bistand i toldspørgsmål, herunder handelslettelser, tarifering, oprindelsesregler og gensidig administrativ bistand i toldspørgsmål, navnlig i forbindelse med artikel 7 og 8 i protokollen om gensidig administrativ bistand i toldspørgsmål.5. Toldudvalget kan udarbejde beslutninger, henstillinger eller udtalelser, som det finder nødvendige for at opfylde de fælles mål og for at sikre, at de ordninger, der indføres ved dette kapitel, protokollen om definitionen af begrebet "produkter med oprindelsesstatus" og metoder for administrativt samarbejde og protokollen om gensidig administrativ bistand i toldspørgsmål, fungerer tilfredsstillende.KAPITEL SYVHANDEL MED TJENESTEYDELSER, ETABLERING OG ELEKTRONISK HANDELAFDELING AAlmindelige bestemmelserArtikel 7.1Mål,


text: anvendelsesområde og dækning1. Parterne, der bekræfter deres respektive rettigheder og forpligtelser i henhold til WTO-overenskomsten, fastlægger hermed de ordninger, der er nødvendige for en gradvis og gensidig liberalisering af handel med tjenesteydelser og etablering og for samarbejde om elektronisk handel.2. Intet i dette kapitel må fortolkes således, at det indfører forpligtelser i forbindelse med offentlige indkøb.3. Dette kapitel finder ikke anvendelse på subsidier og tilskud, der ydes af parterne, herunder statsstøttede lån, garantier og forsikringer.4. I overensstemmelse med dette kapitel bevarer parterne retten til at regulere og indføre nye forskrifter med henblik på at opfylde legitime politikmål.5. Dette kapitel finder ikke anvendelse på foranstaltninger over for fysiske personer, der søger adgang til arbejdsmarkedet i en af parterne, og ej heller på foranstaltninger vedrørende statsborgerskab, bopæl eller fast beskæftigelse.6. Intet i dette kapitel er til hinder for, at en part kan anvende foranstaltninger til at regulere fysiske personers indrejse i eller midlertidige ophold på dens territorium, herunder også sådanne foranstaltninger, som er nødvendige for at beskytte dens grænsers integritet og sikre en ordnet grænsepassage for fysiske personer, forudsat at disse foranstaltninger ikke anvendes på en sådan måde, at de ophæver eller forringer fordelene for den anden part i henhold til en særlig forpligtelse i dette kapitel og bilagene hertil [4].Artikel 7.2DefinitionerI dette kapitel forstås ved:a) foranstaltning: enhver foranstaltning truffet af en part, det være sig i form af en lov, forskrift, regel, procedure, beslutning, administrativ handling eller andetb) foranstaltning indført eller opretholdt af en part: foranstaltninger truffet af:i) centrale, regionale eller lokale myndigheder, ogii) ikke-statslige organer under udøvelse af beføjelser, der er delegeret af centrale, regionale eller lokale myndighederc) person: en fysisk eller juridisk persond) fysisk person: en statsborger i Korea eller i en af EU-medlemsstaterne i overensstemmelse med deres respektive lovgivninge) juridisk person: enhver juridisk person, der lovligt er oprettet eller på anden måde organiseret i henhold til den relevante lovgivning, uanset om formålet er at skabe fortjeneste eller ej, og uanset om den er privat eller offentligt ejet, herunder enhver/ethvert koncern, trust, partnerskab, joint venture, enkeltmandsvirksomhed eller sammenslutningf) juridisk person fra en part:i) en juridisk person, som er oprettet i overensstemmelse med henholdsvis lovgivningen i en EU-medlemsstat eller Korea, og hvis vedtægtsmæssige hjemsted, hovedkontor [5] eller hovedvirksomhed er beliggende på henholdsvis det territorium, hvor traktaten om Den Europæiske Unions funktionsmåde finder anvendelse, eller Koreas territorium. Har den juridiske person kun sit vedtægtsmæssige hjemsted eller hovedkontor på det territorium, hvor traktaten om Den Europæiske Unions funktionsmåde finder anvendelse, eller på Koreas territorium, betragtes den ikke som henholdsvis en juridisk person fra Den Europæiske Union eller Korea, medmindre den i udstrakt omfang driver erhvervsvirksomhed [6] på henholdsvis det territorium, hvor traktaten om Den Europæiske Unions funktionsmåde finder anvendelse, eller på Koreas territorium, ellerii) i forbindelse med etablering, jf. artikel 7.9, litra a), en juridisk person, der ejes eller kontrolleres af fysiske personer fra EU eller Korea eller af en juridisk person fra Den Europæiske Union eller Korea som defineret under nr. i).En juridisk person er:i) ejet af personer fra EU eller


text: Korea, hvis over 50 % af dens aktiekapital har personer i EU eller Korea som egentlige ejereii) kontrolleret af personer fra EU eller Korea, hvis disse personer har beføjelse til at udpege et flertal af bestyrelsesmedlemmerne eller på anden måde lovligt styre dens aktiviteteriii) tilknyttet en anden person, når den kontrollerer eller kontrolleres af denne anden person; eller når den og den anden person begge er kontrolleret af den samme persong) Uanset litra f) er rederier, der er etableret uden for EU eller Korea, og som kontrolleres af henholdsvis statsborgere i en EU-medlemsstat eller Korea, også omfattet af denne aftale, hvis deres skibe er registreret i overensstemmelse med den respektive lovgivning i den pågældende EU-medlemsstat eller Korea og fører en EU-medlemsstats eller Koreas flag [7]h) aftale om økonomisk integration: en aftale, der i væsentlig grad liberaliserer handel med tjenesteydelser og etablering i medfør af WTO-overenskomsten, særlig artikel V og V a i GATSi) tjenester i forbindelse med reparation og vedligeholdelse af flyvemaskiner: aktiviteter, der udføres på et luftfartøj eller en del heraf, når det er taget ud af drift; omfatter ikke såkaldt linjevedligeholdelsej) tjenester i forbindelse med edb-reservationssystemer (i det følgende benævnt "CRS"): tjenester leveret af edb-baserede systemer, som indeholder oplysninger om flyselskabers fartplaner, disponibilitet, priser og prisregler, og gennem hvilke der kan foretages reservationer eller udstedes billetterk) salg og markedsføring af lufttransportydelser: det pågældende luftfartsselskabs muligheder for frit at sælge og markedsføre sine lufttransportydelser, herunder alle aspekter af markedsføring såsom markedsanalyser, annoncering og distribution. Disse aktiviteter omfatter ikke prisfastsættelse for lufttransportydelser og ej heller de gældende betingelser, ogl) tjenesteyder: enhver person, der leverer eller søger at levere en tjenesteydelse, herunder som investor.Artikel 7.3Udvalget for Handel med Tjenesteydelser, Etablering og Elektronisk Handel1. Udvalget for Handel med Tjenesteydelser, Etablering og Elektronisk Handel, der nedsættes ved artikel 15.2, stk. 1 (Specialiserede udvalg), består af repræsentanter for parterne. Hovedrepræsentanten for hver af parterne i udvalget skal være en embedsmand fra den af deres myndigheder, der er ansvarlig for gennemførelsen af dette kapitel.2. Udvalget har til opgave:a) at overvåge og evaluere gennemførelsen af dette kapitelb) at behandle spørgsmål vedrørende dette kapitel, som forelægges af en af parterne, ogc) at give de relevante myndigheder mulighed for at udveksle oplysninger om tilsynsforanstaltninger, jf. artikel 7.46.AFDELING BGrænseoverskridende levering af tjenesteydelserArtikel 7.4Anvendelsesområde og definitioner1. Denne afdeling finder anvendelse på foranstaltninger, der træffes af parterne, og som påvirker grænseoverskridende levering af tjenesteydelser i alle servicesektorer, med undtagelse af:a) audiovisuelle tjenesteydelser [8]b) national cabotagesejlads til søs, ogc) indenlandske og internationale lufttransportydelser, såvel ruteflyvning som anden flyvning, og tjenesteydelser, der er direkte forbundet med trafikrettigheder, bortset fra:i) tjenester i forbindelse med reparation og vedligeholdelse af flyvemaskinerii) salg og markedsføring af lufttransportydelseriii) CRS-tjenester, ogiv) andre hjælpetjenester i forbindelse med lufttransportydelser, f.eks. ground handling-ydelser, udlejning af luftfartøjer med besætning og lufthavnsforvaltningsydelser.2. Foranstaltninger, der påvirker grænseoverskridende levering af tjenesteydelser, er bl.a. foranstaltninger, der påvirker:a) fremstilling, distribution, markedsføring, salg og levering af en tjenesteydelseb) køb, betaling eller brug af en tjenesteydelsec) i forbindelse med leveringen af en tjenesteydelse, adgang til og brug af netværk eller


text: tjenesteydelser, som af parterne kræves tilbudt offentligheden generelt, ogd) tilstedeværelse på en parts territorium af en tjenesteyder fra den anden part.3. I denne afdeling forstås ved:a) grænseoverskridende levering af tjenesteydelser: levering af en tjenesteydelse:i) fra den ene parts territorium til den anden parts territorium, ogii) på den ene parts territorium til den anden parts forbruger af tjenesteydelsenb) tjenesteydelser: alle tjenesteydelser i alle sektorer, bortset fra tjenesteydelser, der leveres under udøvelse af offentlig myndighed, ogc) tjenesteydelse, der leveres under udøvelse af offentlig myndighed: alle tjenesteydelser, der ikke leveres på et kommercielt grundlag eller i konkurrence med en eller flere tjenesteydere.Artikel 7.5Markedsadgang1. Med hensyn til markedsadgang gennem grænseoverskridende levering af tjenesteydelser indrømmer hver part den anden parts tjenesteydelser og tjenesteydere en behandling, som ikke er mindre gunstig end den, der er fastsat i henhold til de vilkår, begrænsninger og betingelser, der er aftalt og nærmere angivet i de særlige forpligtelser i bilag 7-A.2. I sektorer, hvor der er indgået markedsadgangsforpligtelser, må en part ikke, hverken på regionalt plan eller på hele sit territorium, indføre eller opretholde følgende foranstaltninger, medmindre andet er fastsat i bilag 7-A:a) begrænsninger af antallet af tjenesteydere i form af numeriske kvoter, monopoler, tjenesteydere med eksklusive rettigheder eller krav om en økonomisk behovsprøve [9]b) begrænsninger af den samlede værdi af tjenestetransaktioner eller -aktiver i form af numeriske kvoter eller krav om en økonomisk behovsprøve, ogc) begrænsninger af det samlede antal tjenestetransaktioner eller den samlede produktion af tjenesteydelser udtrykt som angivne numeriske enheder i form af kvoter eller krav om en økonomisk behovsprøve [10].Artikel 7.6National behandling1. I de sektorer, hvor der er anført markedsadgangsforpligtelser i bilag 7-A, og med forbehold af de deri fastsatte betingelser og begrænsninger, indrømmer hver part med hensyn til alle foranstaltninger, der påvirker grænseoverskridende levering af tjenesteydelser, den anden parts tjenesteydelser og tjenesteydere en behandling, der ikke er mindre gunstig end den, den indrømmer sine egne tilsvarende tjenesteydelser og tjenesteydere.2. En part kan opfylde kravet i stk. 1 ved at indrømme tjenesteydelser og tjenesteydere fra den anden part en behandling, der enten er formelt identisk med eller formelt forskellig fra den behandling, den indrømmer sine egne tilsvarende tjenesteydelser og tjenesteydere.3. En formelt identisk eller formelt forskellig behandling betragtes som mindre gunstig, hvis den ændrer konkurrencevilkårene til fordel for en parts tjenesteydelser eller tjenesteydere i forhold til den anden parts tilsvarende tjenesteydelser eller tjenesteydere.4. Særlige forpligtelser indgået i henhold til denne artikel må ikke fortolkes således, at det kræves, at en part skal kompensere for iboende konkurrencemæssige ulemper, der følger af, at de pågældende tjenesteydelser eller tjenesteydere er udenlandske.Artikel 7.7Lister over forpligtelser1. De sektorer, som hver part liberaliserer i medfør af denne afdeling, og de begrænsninger for markedsadgang og national behandling, der i form af forbehold finder anvendelse på den anden parts tjenesteydelser og tjenesteydere i disse sektorer, fremgår af listerne over forpligtelser i bilag 7-A.2. Ingen af parterne må indføre nye diskriminerende foranstaltninger eller mere diskriminerende foranstaltninger for tjenesteydelser eller tjenesteydere fra den anden part i forhold til den behandling, der indrømmes i medfør af de


text: særlige forpligtelser, der indgås i overensstemmelse med stk. 1.Artikel 7.8MFN-behandling [11]1. Med hensyn til foranstaltninger omfattet af denne afdeling, der påvirker grænseoverskridende levering af tjenesteydelser, indrømmer hver part, medmindre andet er fastsat i denne artikel, tjenesteydelser og tjenesteydere fra den anden part en behandling, der ikke er mindre gunstig end den, den indrømmer ethvert tredjelands tilsvarende tjenesteydelser og tjenesteydere som led i en aftale om økonomisk integration, som undertegnes efter denne aftales ikrafttrædelse.2. En behandling, som en af parterne indrømmer en tredjeparts tjenesteydelser og tjenesteydere i medfør af en aftale om regional økonomisk integration, undtages kun fra forpligtelsen i stk. 1, hvis den indrømmes som led i sektorielle eller horisontale forpligtelser, som i henhold til aftalen om regional økonomisk integration er betydeligt mere vidtgående end dem, der indgås i forbindelse med denne afdeling, jf. bilag 7-B.3. Uanset stk. 2 finder forpligtelserne i stk. 1 ikke anvendelse på en behandling, der indrømmes:a) i henhold til foranstaltninger vedrørende anerkendelse af kvalifikationer, licenser eller tilsynsforanstaltninger i overensstemmelse med artikel VII i GATS eller bilaget hertil om finansielle tjenesteydelserb) i henhold til internationale aftaler eller ordninger, som udelukkende eller hovedsagelig vedrører beskatning, ellerc) i henhold til foranstaltninger, som er omfattet af MFN-undtagelserne i bilag 7-C.4. Dette kapitel må ikke fortolkes således, at en part forhindres i at tildele eller indrømme fordele til nabolande med henblik på at lette samhandel med tjenesteydelser, der både fremstilles og forbruges lokalt, når denne handel er begrænset til sammenhængende grænseområder.AFDELING CEtableringArtikel 7.9DefinitionerI denne afdeling forstås ved:a) etablering:i) stiftelse, erhvervelse eller opretholdelse af en juridisk person [12], ellerii) oprettelse eller opretholdelse af en filial eller et repræsentationskontorpå en parts territorium med det formål at udøve erhvervsvirksomhedb) investor: en person, der søger at udøve eller udøver erhvervsvirksomhed gennem en etablering [13]c) erhvervsvirksomhed: erhvervsvirksomhed, bortset fra aktiviteter, der udføres under udøvelse af offentlig myndighed, dvs. som ikke udføres på et kommercielt grundlag eller i konkurrence med en eller flere erhvervsdrivended) datterselskab af en juridisk person i en part: en juridisk person, der faktisk kontrolleres af en anden juridisk person i parten, oge) filial af en juridisk person: et forretningssted, der ikke har status som juridisk person, men som udadtil varigt fremtræder som en repræsentation for hovedvirksomheden, med en ledelse og materielt udstyret således, at det kan forhandle med tredjemand, således at sidstnævnte, skønt han ved, at der eventuelt opstår en retlig forbindelse med den i udlandet hjemmehørende virksomhed, ikke behøver at henvende sig direkte til denne, men kan indgå aftaler på det forretningssted, som repræsentationen udgør.Artikel 7.10AnvendelsesområdeDenne afdeling, der sigter mod at forbedre investeringsklimaet og navnlig etableringsvilkårene mellem parterne, finder anvendelse på foranstaltninger, der træffes af parterne, og som påvirker etablering [14] inden for alle former for erhvervsvirksomhed, med undtagelse af:a) minedrift samt fremstilling og bearbejdning [15] af nukleart materialeb) produktion af eller handel med våben, ammunition og krigsmateriel [16]c) audiovisuelle tjenesteydelser [17]d) national cabotagesejlads til søs, oge) indenlandske og internationale lufttransportydelser, såvel ruteflyvning som anden flyvning, og tjenesteydelser, der er direkte forbundet med trafikrettigheder, bortset fra:i) tjenester i forbindelse med reparation


text: og vedligeholdelse af flyvemaskinerii) salg og markedsføring af lufttransportydelseriii) CRS-tjenester, ogiv) andre hjælpetjenester i forbindelse med lufttransportydelser, f.eks. ground handling-ydelser, udlejning af luftfartøjer med besætning og lufthavnsforvaltningsydelser.Artikel 7.11Markedsadgang1. Med hensyn til markedsadgang gennem etablering indrømmer hver part etableringer og investorer fra den anden part en behandling, som ikke er mindre gunstig end den, der er fastsat i henhold til de vilkår, begrænsninger og betingelser, der er aftalt og nærmere angivet i de særlige forpligtelser i bilag 7-A.2. I sektorer, hvor der er indgået markedsadgangsforpligtelser, må en part ikke, hverken på regionalt plan eller på hele sit territorium, indføre eller opretholde følgende foranstaltninger, medmindre andet er fastsat i bilag 7-A:a) begrænsninger af antallet af etableringer i form af numeriske kvoter, monopoler, eksklusive rettigheder eller andre krav til etablering som f.eks. en økonomisk behovsprøveb) begrænsninger af den samlede værdi af transaktioner eller aktiver i form af numeriske kvoter eller krav om en økonomisk behovsprøvec) begrænsninger af det samlede antal transaktioner eller den samlede produktion udtrykt som angivne numeriske enheder i form af kvoter eller krav om en økonomisk behovsprøve [18]d) begrænsninger af udenlandsk kapitals deltagelse udtrykt i maksimumsgrænser for andelen af udenlandsk ejede aktier eller den samlede værdi af individuelle eller samlede udenlandske investeringere) foranstaltninger, der begrænser eller stiller krav om specifikke former for retlige enheder eller joint ventures, gennem hvilke en investor fra den anden part kan udøve erhvervsvirksomhed, ogf) begrænsninger af det samlede antal fysiske personer, bortset fra nøglepersonale og praktikanter som defineret i artikel 7.17, der kan være beskæftiget i en bestemt sektor, eller som en investor må beskæftige, og som er nødvendige for og direkte forbundet med udøvelsen af erhvervsvirksomheden, i form af numeriske kvoter eller krav om en økonomisk behovsprøve.Artikel 7.12National behandling [19]1. I de sektorer, der er anført i bilag 7-A, og med forbehold af de deri fastsatte betingelser og begrænsninger, indrømmer hver part med hensyn til alle foranstaltninger, der påvirker etablering, den anden parts etableringer og investorer en behandling, der ikke er mindre gunstig end den, den indrømmer sine egne tilsvarende etableringer og investorer.2. En part kan opfylde kravet i stk. 1 ved at indrømme etableringer og investorer fra den anden part en behandling, der enten er formelt identisk med eller formelt forskellig fra den behandling, den indrømmer sine egne tilsvarende etableringer og investorer.3. En formelt identisk eller formelt forskellig behandling betragtes som mindre gunstig, hvis den ændrer konkurrencevilkårene til fordel for en parts etableringer eller investorer i forhold til den anden parts tilsvarende etableringer eller investorer.4. Særlige forpligtelser indgået i henhold til denne artikel må ikke fortolkes således, at det kræves, at en part skal kompensere for iboende konkurrencemæssige ulemper, der følger af, at de pågældende etableringer eller investorer er udenlandske.Artikel 7.13Lister over forpligtelser1. De sektorer, som hver part liberaliserer i medfør af denne afdeling, og de begrænsninger for markedsadgang og national behandling, der i form af forbehold finder anvendelse på den anden parts etableringer og investorer i disse sektorer, fremgår af listerne over forpligtelser i bilag 7-A.2. Ingen af parterne må indføre nye


text: diskriminerende foranstaltninger eller mere diskriminerende foranstaltninger for etableringer og investorer fra den anden part i forhold til den behandling, der indrømmes i medfør af de særlige forpligtelser, der indgås i overensstemmelse med stk. 1.Artikel 7.14MFN-behandling [20]1. Med hensyn til foranstaltninger omfattet af denne afdeling, der påvirker etablering, indrømmer hver part, medmindre andet er fastsat i denne artikel, den anden parts etableringer og investorer en behandling, der ikke er mindre gunstig end den, den indrømmer ethvert tredjelands tilsvarende etableringer og investorer som led i en aftale om økonomisk integration, som undertegnes efter denne aftales ikrafttrædelse [21].2. En behandling, som en af parterne indrømmer en tredjeparts etableringer og investorer i medfør af en aftale om regional økonomisk integration, undtages kun fra forpligtelsen i stk. 1, hvis den indrømmes som led i sektorielle eller horisontale forpligtelser, som i henhold til aftalen om regional økonomisk integration er betydeligt mere vidtgående end dem, der indgås i forbindelse med denne afdeling, jf. bilag 7-B.3. Uanset stk. 2 finder forpligtelserne i stk. 1 ikke anvendelse på en behandling, der indrømmes:a) i henhold til foranstaltninger vedrørende anerkendelse af kvalifikationer, licenser eller tilsynsforanstaltninger i overensstemmelse med artikel VII i GATS eller bilaget hertil om finansielle tjenesteydelserb) i henhold til internationale aftaler eller ordninger, som udelukkende eller hovedsagelig vedrører beskatning, ellerc) i henhold til foranstaltninger, som er omfattet af en MFN-undtagelse i bilag 7-C.4. Dette kapitel må ikke fortolkes således, at en part forhindres i at tildele eller indrømme fordele til nabolande med henblik på at lette samhandel med tjenesteydelser, der både fremstilles og forbruges lokalt, når denne handel er begrænset til sammenhængende grænseområder.Artikel 7.15Andre aftalerIntet i dette kapitel må fortolkes således:a) at det begrænser den ret, parternes investorer har til at nyde godt af en gunstigere behandling i henhold til en eksisterende eller fremtidig international investeringsaftale, i hvilken en EU-medlemsstat eller Korea er part, ogb) at det fraviger parternes internationale retlige forpligtelser i henhold til aftaler, som giver parternes investorer en gunstigere behandling end den, der gives i nærværende aftale.Artikel 7.16Gennemgang af de retlige rammer for investeringer1. Med henblik på en gradvis liberalisering af investeringer gennemgår parterne senest tre år efter denne aftales ikrafttrædelse og derefter med regelmæssige mellemrum de retlige rammer for investeringer [22], investeringsklimaet og deres indbyrdes investeringsstrømme i overensstemmelse med deres forpligtelser i henhold til internationale aftaler.2. Som led i den i stk. 1 omhandlede gennemgang vurderer parterne de hindringer, der måtte være for investeringer, og forhandler om at fjerne disse, således at bestemmelserne i dette kapitel kan udbygges, bl.a. hvad angår de generelle principper for investeringsbeskyttelse.AFDELING DFysiske personers midlertidige tilstedeværelse I forretningsøjemedArtikel 7.17Anvendelsesområde og definitioner1. Denne afdeling finder anvendelse på parternes foranstaltninger vedrørende indrejse i og midlertidigt ophold på deres område i forretningsøjemed for nøglepersonale, praktikanter, sælgere af tjenesteydelser til virksomheder, leverandører af kontraktbaserede tjenesteydelser og selvstændige erhvervsdrivende, jf. dog artikel 7.1, stk. 5.2. I denne afdeling forstås ved:a) nøglepersonale: fysiske personer ansat i en juridisk person i en part, dog ikke en nonprofitorganisation, som er ansvarlige for oprettelsen eller den nødvendige kontrol med og


text: forvaltning og drift af en etablering. Nøglepersonale omfatter forretningsrejsende, som er ansvarlige for oprettelse af en etablering, og virksomhedsinterne udstationeredei) forretningsrejsende: fysiske personer i en overordnet stilling, som er ansvarlige for oprettelse af en etablering. De er ikke involveret i direkte transaktioner med offentligheden og modtager ikke vederlag fra en kilde beliggende i værtsparten, ogii) virksomhedsinterne udstationerede: fysiske personer, der i mindst et år har været ansat i en juridisk person i en part eller har været partnere heri (dog ikke majoritetsaktionærer), og som midlertidigt er overflyttet til en etablering (herunder datterselskaber, tilknyttede selskaber og filialer) på den anden parts territorium. Den pågældende fysiske person skal tilhøre en af følgende kategorier:LedereFysiske personer i en overordnet stilling i en juridisk person, som primært forestår ledelsen af etableringen, og som i generel tilsyns- og ledelsesmæssig henseende først og fremmest sorterer under virksomhedens bestyrelse eller aktionærer eller tilsvarende, herunder personer:A) der leder etableringen eller en afdeling eller underafdeling herafB) der fører tilsyn og kontrol med andre tilsyns-, fag- eller ledelsesmedarbejderes arbejde, ogC) der personligt har beføjelse til at ansætte og afskedige eller anbefale ansættelse og afskedigelse eller andre personaledispositioner.SpecialisterFysiske personer, der arbejder i en juridisk person, og som besidder ekspertviden af afgørende betydning for etableringens produktion, forskningsudstyr, teknikker eller ledelse. Ved bedømmelsen af en sådan viden tages der ikke blot hensyn til viden, der er specifik for etableringen, men også til, om personen har et højt kvalifikationsniveau med hensyn til en type arbejde eller aktivitet, der kræver specifik teknisk viden, herunder medlemskab af en anerkendt faggruppe.b) praktikanter: fysiske personer, som har været ansat i en juridisk person i en part i mindst et år, har en universitetsgrad og midlertidigt er overflyttet til en etablering på den anden parts territorium i forbindelse med deres faglige udvikling eller for at uddanne sig i bestemte forretningsmetoder [23]c) sælgere af tjenesteydelser til virksomhederne: fysiske personer, som repræsenterer en tjenesteyder fra en af parterne, og som søger midlertidig adgang til den anden parts territorium med henblik på at forhandle om salg af tjenesteydelser eller indgå aftaler om salg af tjenesteydelser for nævnte tjenesteyder. De er ikke involveret i direkte salg til offentligheden og modtager ikke vederlag fra en kilde beliggende i værtspartend) leverandører af kontraktbaserede tjenesteydelser: fysiske personer, som er ansat i en juridisk person i en part, som ikke har nogen etablering på den anden parts territorium, og som i god tro har indgået en kontrakt om levering af tjenesteydelser til en endelig forbruger i sidstnævnte part, i forbindelse med hvis opfyldelse de ansattes midlertidige tilstedeværelse i denne part er påkrævet [24], oge) selvstændige erhvervsdrivende: fysiske personer, som er involveret i leveringen af en tjenesteydelse og etableret som selvstændige på en parts territorium, som ikke har nogen etablering på den anden parts territorium, og som i god tro har indgået en kontrakt om levering af tjenesteydelser til en endelig forbruger i sidstnævnte part, i forbindelse med hvis opfyldelse deres midlertidige tilstedeværelse i denne part er påkrævet [25].Artikel 7.18Nøglepersonale og praktikanter1. For de i henhold til afdeling C


text: liberaliserede sektorer tillader hver part investorer fra den anden part at overflytte fysiske personer fra denne anden part til deres etableringer, forudsat at disse ansatte er nøglepersonale eller praktikanter som defineret i artikel 7.17, jf. dog eventuelle forbehold i bilag 7-A. Tilladelse til indrejse og midlertidigt ophold for nøglepersonale og praktikanter gives for en periode på indtil tre år for virksomhedsinterne udstationerede [26], 90 dage over en periode på 12 måneder for forretningsrejsende [27] og et år for praktikanter.2. For de i henhold til afdeling C liberaliserede sektorer må en part ikke opretholde eller indføre foranstaltninger til begrænsning af det samlede antal fysiske personer, en investor må overflytte som nøglepersonale og praktikanter i en specifik sektor, i form af numeriske kvoter eller krav om en økonomisk behovsprøve eller diskriminerende begrænsninger, medmindre andet er fastsat i bilag 7-A [28].Artikel 7.19Sælgere af tjenesteydelser til virksomhederneFor de i henhold til afdeling B eller C liberaliserede sektorer tillader parterne indrejse og midlertidigt ophold for sælgere af tjenesteydelser til virksomhederne i indtil 90 dage over en periode på 12 måneder, jf. dog eventuelle forbehold i bilag 7-A [29].Artikel 7.20Leverandører af kontraktbaserede tjenesteydelser og selvstændige erhvervsdrivende1. Parterne bekræfter deres respektive forpligtelser i henhold til GATS vedrørende indrejse og midlertidigt ophold for leverandører af kontraktbaserede tjenesteydelser og selvstændige erhvervsdrivende.2. Senest to år efter afslutningen af forhandlingerne i medfør af artikel XIX i GATS og ministererklæringen fra WTO's ministerkonference, der blev vedtaget den 14. november 2001, vedtager Handelsudvalget en afgørelse indeholdende en liste over forpligtelser vedrørende adgang for leverandører af kontraktbaserede tjenesteydelser og selvstændige erhvervsdrivende fra en af parterne til den anden parts territorium. Forpligtelserne skal under hensyntagen til resultaterne af disse GATS-forhandlinger være gensidigt fordelagtige og handelsmæssigt forsvarlige.AFDELING ELovgivningsmæssige rammerUnderafdeling AAlmindelige bestemmelserArtikel 7.21Gensidig anerkendelse1. Intet i dette kapitel er til hinder for, at en part kan kræve, at fysiske personer skal have de nødvendige kvalifikationer og/eller den nødvendige erhvervserfaring, som er fastsat for den pågældende sektor på det territorium, hvor tjenesteydelsen leveres.2. Parterne tilskynder de relevante repræsentative erhvervsorganisationer på deres respektive territorier til i fællesskab at udarbejde og forelægge henstillinger vedrørende gensidig anerkendelse for Handelsudvalget med henblik på, at tjenesteydere og investorer i servicesektoren helt eller delvist opfylder parternes kriterier for godkendelse af, udstedelse af licenser til, driftsform for og certificering af tjenesteydere og investorer i servicesektoren, særlig liberale tjenesteydelser, herunder udstedelse af midlertidige licenser.3. Når Handelsudvalget modtager en henstilling som omhandlet i stk. 2, gennemgår det henstillingen inden for en rimelig frist med henblik på at fastslå, om den er i overensstemmelse med denne aftale.4. Når det i henhold til proceduren i stk. 3 er fastslået, at en henstilling som omhandlet i stk. 2 er i overensstemmelse med denne aftale, og der er tilstrækkelig overensstemmelse mellem parternes relevante forskrifter, forhandler parterne gennem deres kompetente myndigheder en aftale om gensidig anerkendelse af krav, kvalifikationer, licenser og andre forskrifter med henblik på at gennemføre henstillingen.5. En sådan aftale skal være i overensstemmelse med de relevante bestemmelser i WTO-overenskomsten og særlig artikel VII i GATS.6. Arbejdsgruppen for Aftaler om


text: Gensidig Anerkendelse, der nedsættes ved artikel 15.3, stk. 1 (Arbejdsgrupper), arbejder under Handelsudvalget og består af repræsentanter for parterne. Arbejdsgruppen træder sammen senest et år efter denne aftales ikrafttrædelse, medmindre parterne aftaler andet, for at lette aktiviteterne omhandlet i stk. 2.a) Arbejdsgruppen overvejer følgende for tjenesteydelser generelt og i givet fald for individuelle tjenester:i) procedurer, der kan tilskynde de relevante repræsentative organer på deres respektive territorier til at overveje deres interesse i gensidig anerkendelse, ogii) procedurer, der kan fremme de relevante repræsentative organers udarbejdelse af henstillinger vedrørende gensidig anerkendelse.b) Arbejdsgruppen fungerer som kontaktpunkt i spørgsmål om gensidig anerkendelse, som rejses af de berørte erhvervsorganisationer i parterne.Artikel 7.22Gennemsigtighed og fortrolige oplysninger1. Parterne besvarer straks gennem de mekanismer, der indføres i medfør af kapitel tolv (Gennemsigtighed), alle anmodninger fra den anden part om specifikke oplysninger om:a) internationale aftaler eller ordninger, herunder om gensidig anerkendelse, der vedrører eller påvirker forhold, som falder ind under dette kapitel, ogb) standarder og kriterier for udstedelse af licenser til og certificering af tjenesteydere, herunder oplysninger vedrørende den relevante forvaltningsmyndighed e.l., til hvilken der kan rettes henvendelse om sådanne standarder og kriterier. Det drejer sig bl.a. om standarder og kriterier for uddannelse, eksaminering, erfaring, adfærd og etik, faglig udvikling og recertificering, omfang af aktiviteter, viden om lokale forhold og forbrugerbeskyttelse.2. Intet i denne aftale forpligter en part til at udlevere fortrolige oplysninger, hvis offentliggørelse ville være til hinder for retshåndhævelsen eller på anden måde stride mod offentlige interesser, eller som ville skade bestemte offentlige eller private virksomheders legitime forretningsinteresser.3. Parternes forvaltningsmyndigheder gør de krav, de stiller vedrørende udfyldelse af ansøgninger om levering af tjenesteydelser, herunder dokumentationskrav, offentligt tilgængelige.4. Efter anmodning fra en ansøger underretter en parts forvaltningsmyndighed ansøgeren om status for ansøgningen. Hvis myndigheden har brug for yderligere oplysninger fra ansøgeren, underretter den uden unødig forsinkelse ansøgeren herom.5. Efter anmodning fra en afvist ansøger, meddeler den forvaltningsmyndighed, der har givet afslag på ansøgningen, i det omfang, det er muligt, ansøgeren begrundelsen for afslaget.6. En parts forvaltningsmyndighed træffer en administrativ beslutning vedrørende en ansøgning om levering af en tjenesteydelse fra en investor eller grænseoverskridende tjenesteyder fra den anden part inden for 120 dage, forudsat at ansøgningen er fuldstændig, og meddeler straks beslutningen til ansøgeren. En ansøgning betragtes først som fuldstændig, når alle relevante høringer er afholdt og alle nødvendige oplysninger modtaget. Er det ikke muligt at træffe en beslutning inden for 120 dage, underretter forvaltningsmyndigheden uden unødig forsinkelse ansøgeren herom og bestræber sig derefter på at træffe en beslutning inden for en rimelig frist.Artikel 7.23Indenlandsk regulering1. Kræves der tilladelse til levering af en tjenesteydelse eller til en etablering, for hvilken der er indgået en særlig forpligtelse, underretter en parts kompetente myndigheder inden for en rimelig frist efter indgivelsen af en ansøgning, der i henhold til nationale love og forskrifter betragtes som fuldstændig, ansøgeren om beslutningen vedrørende ansøgningen. Efter anmodning fra ansøgeren giver partens kompetente myndigheder uden unødig forsinkelse oplysninger om ansøgningens status.2. Parterne opretter eller opretholder domstole, voldgiftsretter eller forvaltningsdomstole eller procedurer, der efter anmodning fra en berørt investor


text: eller tjenesteyder drager omsorg for, at der gennemføres en omgående prøvelse og, hvis det er berettiget, en passende afhjælpning af administrative beslutninger, der påvirker etablering, grænseoverskridende levering af tjenesteydelser eller fysiske personers midlertidige tilstedeværelse i forretningsøjemed. Er sådanne procedurer ikke uafhængige af den myndighed, som den pågældende administrative beslutning er betroet, sikrer parterne, at procedurerne faktisk fører til en objektiv og upartisk prøvelse.3. For at sikre, at bestemmelser vedrørende kvalifikationskrav og -procedurer, tekniske standarder og licenskrav ikke udgør unødvendige hindringer for handelen med tjenesteydelser, samtidig med at man anerkender retten til at regulere og indføre nye forskrifter om levering af tjenesteydelser for at opfylde mål for den offentlige politik, bestræber parterne sig på at sikre, i givet fald for individuelle sektorer, at sådanne bestemmelser:a) baseres på objektive og gennemsigtige kriterier såsom kompetence og evne til at levere tjenesteydelsen, ogb) for så vidt angår licensprocedurer ikke i sig selv udgør en begrænsning af leveringen af tjenesteydelsen.4. Denne artikel ændres i givet fald efter konsultationer mellem parterne for at medtage resultaterne af forhandlinger i henhold til artikel VI, stk. 4, i GATS eller resultaterne af lignende forhandlinger i andre multilaterale fora, hvori begge parter deltager, når de får virkning.Artikel 7.24StyringParterne sikrer hver især i det omfang, det er praktisk muligt, at internationalt anerkendte standarder for regulering og tilsyn i sektoren for finansielle tjenesteydelser og for bekæmpelse af skattesvig og -unddragelse gennemføres og anvendes på deres territorium. Disse internationalt anerkendte standarder er bl.a. Baselkomitéens Core Principle for Effective Banking Supervision, Den Internationale Forsikringstilsynsorganisations Insurance Core Principles and Methodology, godkendt i Singapore den 3. oktober 2003, Den Internationale Børstilsynsorganisations Objectives and Principles of Securities Regulation, OECD's aftale om udveksling af oplysninger i skattesager, G20-landenes erklæring om gennemsigtighed og udveksling af oplysninger til skatteformål og Den Finansielle Aktionsgruppes 40 anbefalinger vedrørende hvidvaskning af penge og 9 særlige anbefalinger vedrørende finansiering af terrorisme.Underafdeling BComputertjenesteydelserArtikel 7.25Computertjenesteydelser1. I forbindelse med liberaliseringen af handelen med computertjenesteydelser i overensstemmelse med afdeling B, C og D tilslutter parterne sig forståelsen i de følgende stykker.2. CPC [30] 84, De Forenede Nationers kode for computertjenesteydelser og hermed beslægtede tjenesteydelser, dækker de funktioner, der ligger til grund for alle disse tjenesteydelser, herunder edb-programmer defineret som den række instruktioner, der er nødvendige for at få computere til at fungere og kommunikere (herunder udvikling og implementering), databehandling og -lagring og hermed beslægtede tjenesteydelser, f.eks. rådgivning og uddannelse af kunders personale. Den teknologiske udvikling har øget udbuddet af disse tjenesteydelser som bundter eller pakker af beslægtede tjenesteydelser, der kan omfatte nogle af eller alle disse grundlæggende funktioner. Tjenesteydelser som f.eks. web- og domænehosting, datamining og grid computing består hver især af en kombination af grundlæggende computertjenesteydelser.3. Computertjenesteydelser og hermed beslægtede tjenesteydelser, uanset om de leveres via et netværk, herunder internettet, omfatter alle tjenesteydelser, der vedrører:a) rådgivning, strategiudvikling, analyse, planlægning, behovsspecifikation, design, udvikling, installation, implementering, integration, prøvning, fejlfinding, opdatering, support, faglig bistand og forvaltning af computere og edb-systemerb) edb-programmer samt rådgivning, strategiudvikling, analyse, planlægning, behovsspecifikation, design, udvikling, installation, implementering, integration, prøvning, fejlfinding, opdatering, tilpasning, vedligeholdelse, support, faglig bistand


text: og forvaltning og anvendelse af edb-programmerc) databehandling, -lagring og -hosting og databasetjenesterd) vedligeholdelse og reparation af kontormaskiner og -udstyr, herunder computere, ellere) uddannelse af kunders personale i forbindelse med edb-programmer, computere og edb-systemer i.a.n.4. Computertjenesteydelser og hermed beslægtede tjenesteydelser gør det muligt at levere andre tjenesteydelser, f.eks. banktjenester, ved hjælp af elektroniske og andre midler. Parterne erkender, at det er vigtigt at skelne mellem den understøttende tjenesteydelse som f.eks. web- eller applikationshosting og det indhold eller den kernetjeneste, der leveres elektronisk, f.eks. en banktjeneste, og at indholdet eller kernetjenesten i sådanne tilfælde ikke er omfattet af CPC 84.Underafdeling CPost- og kurervirksomhedArtikel 7.26Lovgivningsmæssige principperFor at sikre konkurrence inden for post- og kurervirksomhed, som ikke er omfattet af et monopol i parterne, fastsætter Handelsudvalget senest tre år efter denne aftales ikrafttrædelse de lovgivningsmæssige principper for disse tjenester. Formålet med disse principper er at håndtere spørgsmål som f.eks. konkurrencebegrænsende praksis, forsyningspligt, individuelle licenser og forvaltningsmyndighedens form [31].Underafdeling DTelekommunikationstjenesterArtikel 7.27Anvendelsesområde og definitioner1. I denne underafdeling fastlægges de lovgivningsmæssige principper for basistelekommunikationstjenester [32], bortset fra radio- og tv-virksomhed, der liberaliseres i henhold til afdeling B, C og D.2. I denne underafdeling forstås ved:a) telekommunikationstjenester: alle tjenesteydelser vedrørende afsendelse og modtagelse af elektromagnetiske signaler, dog ikke erhvervsvirksomhed, der består i at stille indhold til rådighed, som overføres ved hjælp af telekommunikationb) offentlig telekommunikationstjeneste: enhver telekommunikationstjeneste, der af en part enten udtrykkelig eller faktisk kræves tilbudt offentligheden genereltc) offentligt telekommunikationsnet: den offentlige telekommunikationsinfrastruktur, der muliggør telekommunikation mellem og blandt bestemte nettermineringspunkter.d) forvaltningsmyndighed i telekommunikationssektoren: det eller de organer, der har til opgave at regulere telekommunikation som omhandlet i denne underafdelinge) væsentlige faciliteter: faciliteter i forbindelse med offentlige telekommunikationsnet og -tjenester, som:i) udelukkende eller fortrinsvis stilles til rådighed af en enkelt eller et begrænset antal leverandører, ogii) ikke økonomisk eller teknisk set kan erstattes med henblik på levering af en tjenesteydelsef) stor leverandør i telekommunikationssektoren: en leverandør, der kan påvirke de materielle vilkår for deltagelse (hvad angår priser og udbud) i det relevante marked for telekommunikationstjenester i kraft af sin kontrol over væsentlige faciliteter eller markedsstillingg) sammenkobling: forbindelse med leverandører, der stiller offentlige telekommunikationsnet eller -tjenester til rådighed, således at en leverandørs brugere kan kommunikere med en anden leverandørs brugere og få adgang til en anden leverandørs tjenesteydelser, når der er indgået særlige forpligtelser heromh) forsyningspligtydelser: det minimum af tjenester, som alle brugere på en parts territorium skal have adgang til, uanset hvor de befinder sig geografisk, til overkommelige priser [33]i) slutbruger: en endelig forbruger af eller abonnent på en offentlig telekommunikationstjeneste, herunder en tjenesteyder, som ikke er en leverandør af en offentlig telekommunikationstjenestej) ikke-diskriminerende: en behandling, der ikke er mindre gunstig end den, der indrømmes enhver anden bruger af tilsvarende offentlige telekommunikationsnet eller -tjenester under tilsvarende omstændigheder, ogk) nummerportabilitet: det forhold, at slutbrugere af offentlige telekommunikationstjenester kan beholde de samme telefonnumre på samme sted uden forringelse af kvalitet, pålidelighed eller komfort, når de skifter mellem samme kategori af leverandører af offentlige telekommunikationstjenester.Artikel 7.28Forvaltningsmyndighed1. En forvaltningsmyndighed for telekommunikationstjenester skal være retligt adskilt fra og operationelt uafhængig af leverandører


text: af telekommunikationstjenester.2. Forvaltningsmyndigheden skal have tilstrækkelige beføjelser til at regulere telekommunikationssektoren. Hvilke opgaver der skal udføres af forvaltningsmyndigheden, offentliggøres lettilgængeligt og klart, navnlig når disse opgaver er fordelt på flere organer.3. Forvaltningsmyndighedens afgørelser og de procedurer, den anvender, skal være upartiske over for alle markedsdeltagere.Artikel 7.29Tilladelse til levering af telekommunikationstjenester1. Levering af tjenesteydelser skal i det omfang, det er praktisk muligt, godkendes ved en forenklet procedure.2. Der kan kræves licens for at tage højde for spørgsmål om tildeling af frekvenser, numre og anlægsrettigheder. Vilkår og betingelser for sådanne licenser offentliggøres.3. Hvis der kræves licens:a) offentliggøres alle betingelser for opnåelse af licens og en rimelig frist for behandling af licensansøgningenb) meddeles afslag på en ansøgning om licens skriftligt til ansøgeren efter anmodning, ogc) må de licensafgifter [34], der af en part kræves for udstedelse af licens, ikke overstige de administrative omkostninger, der almindeligvis medgår til forvaltning, kontrol og håndhævelse af gældende licenser [35].Artikel 7.30Konkurrencebeskyttelse over for store leverandørerDer indføres passende foranstaltninger med henblik på at forhindre leverandører, som alene eller sammen udgør en stor leverandør, i at påbegynde eller fortsætte med konkurrencebegrænsende praksis. Konkurrencebegrænsende praksis er navnlig:a) konkurrencebegrænsende krydssubsidiering [36]b) udnyttelse af oplysninger fra konkurrenter til konkurrencebegrænsende formål, ogc) undladelse af rettidigt at stille tekniske oplysninger om væsentlige faciliteter og kommercielt relevante oplysninger til rådighed for andre tjenesteydere, som har brug for disse oplysninger for at kunne levere tjenesteydelser.Artikel 7.31Sammenkobling1. Hver part sikrer, at leverandører af offentlige telekommunikationsnet eller -tjenester på dens territorium giver, direkte eller indirekte på dette territorium, leverandører af offentlige telekommunikationstjenester fra den anden part mulighed for at forhandle om sammenkobling. Sammenkobling bør i princippet aftales på grundlag af kommercielle forhandlinger mellem de berørte virksomheder.2. Forvaltningsmyndighederne sikrer, at leverandører, der får oplysninger fra en anden virksomhed under forhandlingerne om sammenkoblingsaftaler, udelukkende anvender disse oplysninger til det formål, hvortil de er givet, og til enhver tid respekterer, at de oplysninger, der fremsendes eller opbevares, skal behandles fortroligt.3. Sammenkobling med en stor leverandør sker ved ethvert teknisk realisabelt punkt i nettet. Sammenkoblingen bevilges:a) på ikke-diskriminerende vilkår og betingelser (herunder hvad angår tekniske standarder og specifikationer) samt til ikke-diskriminerende takster og med en kvalitet, der ikke er ringere end den, der tilbydes i forbindelse med den pågældende leverandørs egne tilsvarende tjenester eller ikke-tilknyttede tjenesteyderes tilsvarende tjenester eller dens datterselskabers eller andre tilknyttede selskabers tilsvarende tjenesterb) rettidigt på vilkår og betingelser (herunder hvad angår tekniske standarder og specifikationer) samt til omkostningsorienterede takster, som er gennemsigtige og rimelige under hensyntagen til de økonomiske muligheder og tilstrækkeligt ubundtede til, at leverandøren ikke er nødt til at betale for netkomponenter eller -faciliteter, som ikke er nødvendige for at kunne levere tjenesteydelsen, ogc) efter anmodning ved yderligere punkter end de nettermineringspunkter, der tilbydes hovedparten af brugerne, mod en afgift, der afspejler omkostningerne ved de nødvendige yderligere faciliteter.4. Procedurerne for sammenkobling med en stor leverandør offentliggøres.5. Store leverandører offentliggør enten deres sammenkoblingsaftaler eller deres standardtilbud på sammenkobling [37].Artikel 7.32NummerportabilitetHver part sikrer, at leverandører af offentlige telekommunikationstjenester på dens territorium, bortset fra leverandører af internettelefoni, tilbyder nummerportabilitet i


text: det omfang, det er teknisk muligt, og på rimelige vilkår og betingelser.Artikel 7.33Tildeling og anvendelse af knappe ressourcer1. Alle procedurer for tildeling og anvendelse af knappe ressourcer, herunder frekvenser, numre og anlægsrettigheder, gennemføres på en objektiv, rettidig, gennemsigtig og ikke-diskriminerende måde.2. Den nuværende allokering af frekvensbånd skal offentliggøres, dog skal der ikke gives detaljerede oplysninger om frekvenser, der er allokeret til særlige statslige anvendelser.Artikel 7.34Forsyningspligt1. Parterne kan hver især fastlægge den form for forsyningspligtydelser, de ønsker at opretholde.2. Disse ydelser vil ikke uden videre blive betragtet som konkurrencebegrænsende, forudsat at de forvaltes på en gennemsigtig, objektiv og ikke-diskriminerende måde. De skal desuden forvaltes på en konkurrencemæssigt neutral måde og må ikke udgøre en større byrde end nødvendigt i betragtning af den form for forsyningspligtydelser, hver af parterne har fastlagt.Artikel 7.35Hemmeligholdelse af oplysningerParterne sikrer hver især telekommunikationshemmeligheden ved brug af offentlige telekommunikationsnet og offentligt tilgængelige telekommunikationstjenester, både for så vidt angår selve kommunikationen og de dermed forbundne trafikdata, uden at begrænse handelen med tjenesteydelser.Artikel 7.36Bilæggelse af tvister på telekommunikationsområdetFørste henvendelse og afgørelse1. Hver part sikrer at:a) tjenesteydere kan henvende sig til en forvaltningsmyndighed eller en anden relevant myndighed i en part for at bilægge tvister mellem tjenesteydere eller mellem tjenesteydere og brugere vedrørende forhold, der er omfattet af denne underafdeling, ogb) hvis der opstår en tvist mellem leverandører af offentlige telekommunikationsnet eller -tjenester vedrørende de rettigheder og forpligtelser, der følger af denne underafdeling, træffer den relevante forvaltningsmyndighed efter anmodning fra en af parterne i tvisten en bindende afgørelse med henblik på at bilægge tvisten så hurtigt som muligt og under alle omstændigheder inden for en rimelig frist.Klage og domstolsprøvelse2. En tjenesteyder, hvis retligt beskyttede interesser berøres af en forvaltningsmyndigheds afgørelse:a) har ret til at påklage den pågældende afgørelse til en klageinstans [38]. Er klageinstansen ikke en retsinstans, skal dens afgørelser altid begrundes skriftligt, og de skal desuden kunne prøves ved en upartisk og uafhængig retslig myndighed. Afgørelser truffet af klageinstanser skal håndhæves effektivt, ogb) kan få afgørelsen prøvet af en upartisk og uafhængig retslig myndighed i parten. Ingen af parterne tillader, at en anmodning om domstolsprøvelse lægges til grund for manglende efterlevelse af forvaltningsmyndighedens afgørelse, medmindre den relevante retslige myndighed udsætter den pågældende afgørelse.Underafdeling EFinansielle tjenesteydelserArtikel 7.37Anvendelsesområde og definitioner1. I denne underafdeling fastlægges de lovgivningsmæssige principper for alle finansielle tjenesteydelser, der liberaliseres i henhold til afdeling B, C og D.2. I denne underafdeling forstås ved:finansiel tjenesteydelse: enhver tjenesteydelse af finansiel art, der tilbydes af en leverandør af finansielle tjenesteydelser i en part. Finansielle tjenesteydelser omfatter følgende aktiviteter:a) forsikring og forsikringsrelaterede tjenesteydelser:i) direkte forsikring (inklusive coassurance):A) livsforsikringB) skadesforsikringii) genforsikring og retrocessioniii) forsikringsmægling, ogiv) tjenesteydelser i tilknytning til forsikring, f.eks. rådgivning, aktuarbistand, risikovurdering og skadereguleringb) bankmæssige og andre finansielle tjenesteydelser (eksklusive forsikring):i) modtagelse af indskud og andre tilbagebetalingspligtige midler fra offentlighedenii) långivning af alle typer, herunder forbrugslån, realkredit, factoring og finansiering af handelsmæssige transaktioneriii) finansiel leasingiv) alle tjenesteydelser i tilknytning til betalings- og pengeoverførsel, herunder kredit- og betalingskort, rejsechecks og bankveksler.v) garantier og forpligtelservi) handel for egen eller kunders regering på børsen, markedet


text: for unoterede værdipapirer eller på anden måde, med følgende:A) pengemarkedspapirer (herunder checks, pengesedler og indskudsbeviser)B) udenlandsk valutaC) derivater, herunder, men ikke alene, futures og optionerD) valutakurs- og renteinstrumenter, herunder produkter såsom swaps og aftaler om fremtidig rentesikringE) værdipapirer, ogF) andre omsætningspapirer og finansielle aktiver, herunder guldbarrervii) deltagelse i emissioner af enhver art af værdipapirer, herunder emissionsgaranti og placering som agent (såvel offentligt som privat) og levering af tjenesteydelser i tilknytning til sådanne emissionerviii) "money broking"ix) forvaltning af aktiver såsom likviditets- og porteføljeforvaltning, alle former for kollektiv investeringspleje, administration af pensionsfonde, forvaring og forvaltning af betroede midlerx) afregning og clearing i forbindelse med finansielle aktiver, herunder værdipapirer, derivater og andre omsætningspapirerxi) tilvejebringelse og overførsel af finansielle oplysninger samt programmel til finansiel databehandling og dermed beslægtet programmel, ogxii) rådgivning og formidling samt andre finansielle tjenesteydelser i forbindelse med de under nr. i) til xi) nævnte aktiviteter, herunder kreditvurdering og -analyse, undersøgelser og rådgivning i tilknytning til investeringer og porteføljer, rådgivning om opkøb og selskabsomstrukturering og -strategileverandør af finansielle tjenesteydelser/finansiel tjenesteyder: enhver fysisk eller juridisk person i en part, der søger at levere eller leverer finansielle tjenesteydelser; udtrykket omfatter ikke offentlige enhederoffentlig enhed:a) en regering, centralbank eller monetær myndighed i en part, eller en enhed ejet eller kontrolleret af en part, der hovedsagelig beskæftiger sig med at gennemføre regeringsmæssige funktioner eller aktiviteter med regeringsmæssigt formål, men herunder ikke en enhed, der hovedsagelig beskæftiger sig med at levere finansielle tjenesteydelser på kommercielle vilkår, ellerb) en privat enhed, som udfører funktioner, der normalt udføres af en centralbank eller monetær myndighed, når den udfører disse funktionerny finansiel tjenesteydelse: en tjenesteydelse af finansiel art, herunder tjenesteydelser vedrørende bestående og nye produkter eller den måde, hvorpå produktet leveres, som ingen anden leverandør af finansielle tjenesteydelser leverer på en parts territorium, men som leveres på den anden parts territorium.Artikel 7.38Tilsynsklausul [39]1. Parterne kan indføre eller opretholde foranstaltninger af tilsynsmæssige årsager [40], herunder:a) beskyttelse af investorer, indskydere, forsikringstagere eller personer, over for hvem en leverandør af finansielle tjenesteydelser har en tillidsforpligtelse, ogb) sikring af deres finansielle systems integritet og stabilitet.2. Disse foranstaltninger må ikke udgøre en større byrde end nødvendigt for at nå det tilsigtede mål, og når de ikke stemmer overens med de øvrige bestemmelser i denne aftale, må de ikke anvendes som et middel til at omgå parternes tilsagn eller forpligtelser i henhold til de pågældende bestemmelser.3. Intet i denne aftale må fortolkes således, at det forpligter en part til at videregive oplysninger om individuelle kunders forhold og konti eller fortrolig eller privat information, som offentlige enheder ligger inde med.4. En part kan kræve registrering af leverandører af grænseoverskridende finansielle tjenesteydelser fra den anden part og af finansielle tjenesteydelser, uden at dette indskrænker andre former for tilsyn med grænseoverskridende handel med finansielle tjenesteydelser.Artikel 7.39GennemsigtighedParterne erkender, at det er vigtigt med gennemsigtige forskrifter og politikker for finansielle tjenesteyderes virksomhed for at lette deres respektive finansielle tjenesteyderes adgang til og transaktioner på hinandens markeder. Parterne forpligter sig hver især til at fremme gennemsigtighed med hensyn til regulering af finansielle tjenesteydelser.Artikel


text: 7.40Selvregulerende organisationerNår en part kræver medlemskab af eller deltagelse i eller adgang til selvregulerende organisationer, værdipapir- eller terminsbørser eller -markeder eller en anden organisation eller sammenslutning, for at leverandører af finansielle tjenesteydelser fra den anden part kan få tilladelse til at levere finansielle tjenesteydelser på lige fod med partens egne leverandører af finansielle tjenesteydelser, eller når parten direkte eller indirekte giver sådanne enheder privilegier eller fordele med hensyn til levering af finansielle tjenesteydelser, sikrer den, at den pågældende selvregulerende organisation iagttager forpligtelserne i artikel 7.6, 7.8, 7.12 og 7.14.Artikel 7.41Betalings- og clearingsystemerParterne indrømmer på vilkårene for national behandling leverandører af finansielle tjenesteydelser fra den anden part, som er etableret på deres territorium, adgang til betalings- og clearingsystemer, der drives af offentlige enheder, og til offentlige finansierings- og genfinansieringsfaciliteter, der er til rådighed som led i den normale forretningsgang. Denne artikel anses ikke for at give adgang til en parts faciliteter med hensyn til udlåner i sidste instans.Artikel 7.42Nye finansielle tjenesteydelserParterne tillader leverandører af finansielle tjenesteydelser fra den anden part, som er etableret på deres territorium, at levere enhver ny finansiel tjenesteydelse, som de ville tillade deres egne leverandører af finansielle tjenesteydelser at levere under tilsvarende omstændigheder i henhold til deres nationale lovgivning, forudsat at indførelsen af den nye finansielle tjenesteydelse ikke kræver ny lovgivning eller ændring af eksisterende lovgivning. En part kan bestemme den institutionelle og retlige form, gennem hvilken tjenesteydelsen må leveres, og kan kræve, at der skal indhentes tilladelse til levering af tjenesteydelsen. Når en sådan tilladelse kræves, skal der træffes en afgørelse inden for en rimelig frist, og tilladelsen kan kun afslås af tilsynsmæssige årsager.Artikel 7.43DatabehandlingSenest to år efter denne aftales ikrafttrædelse og under ingen omstændigheder efter ikrafttrædelsen af lignende forpligtelser i henhold til andre aftaler om økonomisk integration skal parterne:a) tillade leverandører af finansielle tjenesteydelser fra den anden part, som er etableret på deres territorium, at overføre oplysninger i elektronisk eller anden form til og fra deres territorium med henblik på databehandling, når denne er påkrævet som led i den normale forretningsgang hos de pågældende leverandører af finansielle tjenesteydelser, ogb) idet de bekræfter deres vilje [41] til at beskytte fysiske personers grundlæggende rettigheder og frihedsrettigheder, indføre passende sikkerhedsforanstaltninger med henblik på beskyttelse af privatlivets fred, særlig hvad angår videregivelse af personoplysninger.Artikel 7.44Specifikke undtagelser1. Intet i dette kapitel må fortolkes således, at det forhindrer en part, herunder dens offentlige enheder, i på sit territorium ensidigt at udøve aktiviteter eller levere tjenesteydelser, der er del af en offentlig pensionsplan eller en lovbestemt social sikringsordning, undtagen når disse aktiviteter i henhold til dens lovgivning må udøves af leverandører af finansielle tjenesteydelser i konkurrence med offentlige enheder eller private institutioner.2. Intet i denne aftale finder anvendelse på aktiviteter, der udøves af en centralbank eller monetær myndighed eller nogen anden offentlig enhed som led i penge- eller valutapolitikker.3. Intet i dette kapitel må fortolkes således, at det forhindrer en part, herunder dens offentlige enheder, i på sit territorium ensidigt at udøve aktiviteter eller levere tjenesteydelser for partens, herunder dens offentlige enheders,


text: regning eller med dens, herunder dens offentlige enheders, garanti eller ved anvendelse af dens, herunder dens offentlige enheders, finansielle ressourcer, undtagen når disse aktiviteter i henhold til dens lovgivning må udøves af leverandører af finansielle tjenesteydelser i konkurrence med offentlige enheder eller private institutioner.Artikel 7.45Tvistbilæggelse1. Kapitel fjorten (Tvistbilæggelse) finder kun anvendelse på bilæggelse af tvister vedrørende finansielle tjenesteydelser, der opstår i forbindelse med dette kapitel, medmindre andet er fastsat i denne artikel.2. Handelsudvalget opstiller senest seks måneder efter denne aftales ikrafttrædelse en liste over 15 personer. Hver part foreslår fem personer, og herudover udvælger parterne fem personer, som ikke er statsborgere i nogen af parterne, og som skal fungere som formand for voldgiftspanelet. Disse personer skal have ekspertviden inden for eller erfaring med lovgivning eller praksis vedrørende finansielle tjenesteydelser, f.eks. regulering af leverandører af finansielle tjenesteydelser, og skal efterleve bilag 14-C (Adfærdskodeks for medlemmer af voldgiftspaneler og mæglere).3. Når der udvælges panelmedlemmer ved lodtrækning i henhold til artikel 14.5, stk. 3 (Nedsættelse af voldgiftspanelet), artikel 14.9, stk. 3 (Rimelig frist til efterlevelse), artikel 14.10, stk. 3 (Prøvelse af foranstaltninger, der er truffet for at efterleve voldgiftspanelets kendelse), artikel 14.11, stk. 4 (Midlertidige afbødende foranstaltninger i tilfælde af manglende efterlevelse), artikel 14.12, stk. 3 (Prøvelse af efterlevelsesforanstaltninger, der er truffet efter suspensionen af forpligtelser), og artikel 6 (Udskiftning), stk. 1, 3 og 4, i bilag 14-B (Forretningsorden for voldgiftspaneler), skal det ske på grundlag af den liste, der opstilles i henhold til stk. 2.4. Finder et panel en foranstaltning uforenelig med denne aftale, og berører den omtvistede foranstaltning sektoren for finansielle tjenesteydelser og en hvilken som helst anden sektor, kan den klagende part, uanset artikel 14.11, suspendere fordele i sektoren for finansielle tjenesteydelser, hvis virkninger svarer til foranstaltningens virkninger i sektoren for finansielle tjenesteydelser. Berører foranstaltningen kun en anden sektor end sektoren for finansielle tjenesteydelser, kan den klagende part ikke suspendere fordele i sektoren for finansielle tjenesteydelser.Artikel 7.46Anerkendelse1. En part kan anerkende den anden parts tilsynsforanstaltninger ved fastlæggelsen af, hvordan partens foranstaltninger vedrørende finansielle tjenesteydelser skal anvendes. En sådan anerkendelse, der kan ske ved harmonisering eller på anden måde, kan være baseret på en aftale eller ordning mellem parterne eller kan indrømmes ensidigt.2. En part, der ved denne aftales ikrafttrædelse eller senere er part i en aftale eller ordning som omhandlet i stk. 1 med en tredjepart, skal give den anden part passende mulighed for at forhandle om tilslutning til denne aftale eller ordning eller for at forhandle om en lignende aftale eller ordning på vilkår, der indebærer tilsvarende regler, overvågning, gennemførelse af sådanne regler og i givet fald tilsvarende procedurer for udveksling af oplysninger mellem parterne i aftalen eller ordningen. Når en part ensidigt indrømmer anerkendelse, skal den give den anden part passende mulighed for at påvise, at sådanne vilkår er til stede.Underafdeling FInternational søtransportArtikel 7.47Anvendelsesområde, definitioner og principper1. I denne underafdeling fastlægges principperne for liberaliseringen af den internationale søtransport i henhold til afdeling B, C og D.2. I denne underafdeling forstås ved:a) international søtransport: dør til dør-transport, dvs. transport


text: af gods, hvor der anvendes mere end en transportform, herunder et søled, i henhold til et gennemgående transportdokument, og med henblik herpå retten til direkte at indgå kontrakt med leverandører af andre transportformerb) håndtering af søgods: aktiviteter, der udføres af stevedorevirksomheder, herunder terminaloperatører, men ikke havnearbejderes aktiviteter som sådan, når disse arbejdere er organiseret uafhængigt af stevedorevirksomheder eller teminaloperatørvirksomheder. Disse aktiviteter omfatter tilrettelæggelse af og tilsyn med:i) lastning og losning af godsii) surring og afsurring af gods, ogiii) modtagelse/levering og opbevaring af gods inden afsendelse og efter losningc) tjenesteydelser inden for toldbehandling (alternativt "toldassistance"): aktiviteter, der består i på en anden parts vegne at gennemføre toldformaliteter vedrørende import, eksport eller transport af gods, uanset om denne tjenesteydelse er en hovedaktivitet for tjenesteyderen eller et almindeligt supplement til vedkommendes hovedaktivitetd) tjenesteydelser vedrørende containerterminaler og oplagring: aktiviteter, der består i at oplagre containere i havne med henblik på at fylde/tømme dem, reparere dem og gøre dem klar til afskibning, oge) skibsagenturvirksomhed: aktiviteter, der består i som agent inden for et givet geografisk område at repræsentere et eller flere rederiers forretningsinteresser inden for følgende områder:i) markedsføring og salg af søtransport og hertil knyttede tjenesteydelser, lige fra udarbejdelse af tilbud til fakturering, og udstedelse af konnossementer på vegne af virksomhederne, erhvervelse og videresalg af de fornødne tilknyttede tjenesteydelser, udarbejdelse af dokumentation samt tilvejebringelse af forretningsoplysninger, ogii) handlen på virksomhedernes vegne, organisering af skibsanløb eller overtagelse af gods, når det er påkrævet.3. I betragtning af de eksisterende liberaliseringsniveauer mellem parterne inden for international søtransport:a) forpligter parterne sig til effektivt at anvende princippet om uhindret adgang til det internationale marked for søtransport og handel på et kommercielt og ikke-diskriminerende grundlag, ogb) indrømmer parterne skibe, der fører den anden parts flag, eller som drives af tjenesteydere fra den anden part, en behandling, der ikke er mindre gunstig end den, de indrømmer deres egne skibe, bl.a. hvad angår adgang til havne, brug af infrastruktur og søfartshjælpetjenester i havnene samt dermed forbundne gebyrer og afgifter, toldfaciliteter og tildeling af liggeplads og laste- og lossefaciliteter.4. Anvendelsen af disse principper indebærer, at parterne:a) ikke indfører lastfordelingsaftaler i fremtidige bilaterale aftaler med tredjeparter om søtransport, herunder transport af tør og flydende bulk og linjefart, og ikke aktiverer sådanne lastfordelingsaftaler, som måtte findes i tidligere bilaterale aftaler, ogb) fra og med ikrafttrædelsen af denne aftale afskaffer og undlader at indføre ensidige foranstaltninger og administrative, tekniske og andre hindringer, som kan begrænse fri og loyal konkurrence eller udgøre en skjult restriktion eller have diskriminerende virkninger for den frie udveksling af tjenesteydelser inden for international søtransport.5. Parterne tillader leverandører af internationale søtransportydelser fra den anden part at have en etablering på deres territorium på vilkår for oprettelse og drift, der ikke er mindre gunstige end de vilkår, de indrømmer deres egne tjenesteydere eller tjenesteydere fra en hvilken som helst tredjepart, alt efter hvilke vilkår der er gunstigst, i overensstemmelse med betingelserne i deres liste over forpligtelser.6. Parterne stiller på rimelige og ikke-diskriminerende vilkår og betingelser følgende tjenesteydelser til rådighed for den anden parts leverandører af


text: internationale søtransportydelser i havne:a) lodsningb) slæbe- og bugserassistancec) forsyning med proviantd) brændstof og vande) affaldsindsamling og deponering af ballastaffaldf) skibsinspektørtjenesterg) navigationsassistance, ogh) kystbaserede operationelle tjenester, der er af betydning for skibsfarten, herunder kommunikation, leverance af vand og elektricitet, nødreparationsfaciliteter, ankerplads, liggeplads og liggepladsfaciliteter.AFDELING FElektronisk handelArtikel 7.48Mål og principper1. Parterne, som erkender de muligheder for økonomisk vækst og handel, der er forbundet med elektronisk handel, vigtigheden af at undgå hindringer for anvendelsen og udviklingen heraf og WTO-overenskomstens gyldighed for foranstaltninger, der vedrører elektronisk handel, er enige om at fremme udviklingen af deres indbyrdes elektroniske handel, navnlig ved at samarbejde om de spørgsmål, der rejses i dette kapitel vedrørende elektronisk handel.2. Parterne er enige om, at udviklingen af elektronisk handel skal være fuldt forenelig med de internationale standarder for databeskyttelse for at sikre brugertilliden til elektronisk handel.3. Parterne er enige om ikke at indføre told på levering ad elektronisk vej [42].Artikel 7.49Samarbejde om reguleringsspørgsmål1. Parterne fører en dialog om reguleringsspørgsmål i forbindelse med elektronisk handel, hvor bl.a. følgende emner tages op:a) anerkendelse af certifikater til elektroniske signaturer, der udstedes til offentligheden, og fremme af grænseoverskridende certificeringstjenesterb) formidleransvar for tjenesteydere med hensyn til videreformidling og oplagring af oplysningerc) behandling af uopfordret elektronisk kommerciel kommunikationd) forbrugerbeskyttelse i forbindelse med elektronisk handele) udvikling af papirløs handel, ogf) andre emner af relevans for udviklingen af elektronisk handel.2. Dialogen kan bl.a. omfatte udveksling af oplysninger om parternes respektive lovgivning på disse områder samt om gennemførelsen heraf.AFDELING GUndtagelserArtikel 7.50UndtagelserIdet sådanne foranstaltninger ikke må anvendes på en måde, der udgør en vilkårlig eller uberettiget forskelsbehandling mellem lande, hvor de samme forhold gør sig gældende, eller en skjult begrænsning af etablering eller grænseoverskridende levering af tjenesteydelser, må intet i dette kapitel fortolkes således, at det forhindrer nogen af parterne i at indføre eller håndhæve foranstaltninger:a) som er nødvendige af hensyn til den offentlige sikkerhed eller den offentlige sædelighed eller til opretholdelse af den offentlige orden [43]b) som er nødvendige for at beskytte menneskers, dyrs eller planters liv eller sundhedc) som vedrører bevarelsen af udtømmelige naturressourcer, såfremt sådanne foranstaltninger indføres i forbindelse med begrænsninger for indenlandske investorer eller for indenlandsk levering eller forbrug af tjenesteydelserd) som er nødvendige til beskyttelse af nationale skatte af kunstnerisk, historisk eller arkæologisk værdie) som er nødvendige for at sikre overholdelse af love eller forskrifter, der ikke er uforenelige med bestemmelserne i dette kapitel, herunder bestemmelser om:i) forebyggelse af vildledende eller svigagtig praksis eller følgerne af misligholdelse af kontrakterii) beskyttelse af enkeltpersoners privatliv i forbindelse med behandling og udbredelse af personoplysninger og beskyttelse af fortroligheden af personlige optegnelser og kontiiii) sikkerhedf) som er uforenelige med artikel 7.6 og 7.12, forudsat at forskellen i behandling har til sigte at sikre en retfærdig eller effektiv [44] pålæggelse eller opkrævning af direkte skatter, der vedrører den anden parts økonomiske aktiviteter, investorer eller tjenesteydere.KAPITEL OTTEBETALINGER OG KAPITALBEVÆGELSERArtikel 8.1Løbende betalingerParterne forpligter sig til ikke at indføre restriktioner for og til at tillade, at alle betalinger og overførsler på betalingsbalancens løbende konto mellem residente i parternes kan foretages i frit konvertible valutaer


text: i overensstemmelse med overenskomsten om Den Internationale Valutafond.Artikel 8.2Kapitalbevægelser1. Hvad angår transaktioner på betalingsbalancens kapitalkonto og finansielle konto forpligter parterne sig til ikke at indføre restriktioner for frie kapitalbevægelser i forbindelse med direkte investeringer, der foretages i overensstemmelse med værtslandets lovgivning, investeringer og andre transaktioner, der liberaliseres i henhold til kapitel syv (Handel med tjenesteydelser, etablering og elektronisk handel), og ej heller i forbindelse med likvidation og hjemtagelse af en sådan investeret kapital og ethvert afkast heraf.2. Med forbehold af de øvrige bestemmelser i denne aftale sikrer parterne med hensyn til transaktioner, som ikke er omfattet af stk. 1 om betalingsbalancens kapitalkonto og finansielle konto, frie kapitalbevægelser for investorer fra den anden part i overensstemmelse med værtslandets lovgivning i forbindelse med bl.a.:a) kreditter i forbindelse med handelstransaktioner, herunder levering af tjenesteydelser, i hvilke en resident i en af parterne deltagerb) lån og kreditter, ellerc) kapitalandele i en juridisk person, som ikke har til formål at etablere eller opretholde varige økonomiske forbindelser.3. Parterne må ikke indføre nye restriktioner for kapitalbevægelser mellem residente i parterne og må ikke gøre de eksisterende ordninger mere restriktive, jf. dog de øvrige bestemmelser i denne aftale.4. Parterne kan rådføre sig med hinanden med henblik på yderligere at lette kapitalbevægelserne mellem dem for at fremme virkeliggørelsen af målene i denne aftale.Artikel 8.3UndtagelserIdet sådanne foranstaltninger ikke må anvendes på en måde, der udgør en vilkårlig eller uberettiget forskelsbehandling mellem lande, hvor de samme forhold gør sig gældende, eller en skjult begrænsning af kapitalbevægelser, må intet i dette kapitel fortolkes således, at det forhindrer nogen af parterne i at indføre eller håndhæve foranstaltninger:a) som er nødvendige af hensyn til den offentlige sikkerhed eller den offentlige sædelighed eller til opretholdelse af den offentlige orden, ellerb) som er nødvendige for at sikre overholdelse af love eller forskrifter, der ikke er uforenelige med bestemmelserne i dette kapitel, herunder bestemmelser om:i) forebyggelse af strafbare handlinger, vildledende eller svigagtig praksis eller følgerne af misligholdelse af kontrakter (konkurs, insolvens og beskyttelse af kreditorrettigheder)ii) foranstaltninger, der indføres eller opretholdes for at sikre en parts finansielle systems integritet og stabilitetiii) udstedelse eller handel med værdipapirer, optioner, futures eller andre derivateriv) regnskabsaflæggelse for eller registrering af overførsler, når det er nødvendigt til støtte for de lovhåndhævende myndigheder eller finanstilsynsmyndighederne, ellerv) sikring af efterlevelse af kendelser eller domme i retssager eller administrative sager.Artikel 8.4Beskyttelsesforanstaltninger1. Såfremt betalinger og kapitalbevægelser mellem parterne undtagelsesvis skaber eller truer med at skabe alvorlige problemer for gennemførelsen af valutapolitikken eller valutakurspolitikken [45] i Korea eller i en eller flere af EU-medlemsstaterne, kan de berørte parter [46] træffe absolut nødvendige [47] beskyttelsesforanstaltninger mod kapitalbevægelser for en periode på ikke over seks måneder [48].2. Handelsudvalget underrettes straks om indførelsen af en eventuel beskyttelsesforanstaltning og snarest muligt om en tidsplan for ophævelse af foranstaltningen.KAPITEL NIOFFENTLIGE INDKØBArtikel 9.1Almindelige bestemmelser1. Parterne bekræfter deres rettigheder og forpligtelser i henhold til aftalen om offentlige indkøb i bilag 4 til WTO-aftalen (i det følgende benævnt "GPA 1994") og deres interesse i yderligere at udvide de bilaterale handelsmuligheder på parternes respektive markeder for offentlige